Ego Hugo de Castillione, comes Sancti-Pauli et Blesensis, notum facio omnibus litteras presentes inspecturis, quod cum Gaufridus de Sergine, miles, esset homo meus ligius ante omnes, ego eidem benigne concedo quod ipse sit homo ligius domini regis Francorum ante me et ante omnes. In cujus rei testimonium, presentes litteras sigilli mei munimine roboravi. Actum, anno Domini Mº CCº XXXº VIº, mense Junio.